ZRUŠENÉ všeobecne záväzným nariadením č. 8/1997.

Všeobecne záväzné nariadenie
hlavného mesta Slovenskej republiky Bratislavy
č. 8/1996
z 27. júna 1996,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 3/1992, ktorým sa vydáva Požiarny poriadok hlavného mesta Slovenskej republiky Bratislavy
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 96a ods. 1 zákona Slovenskej národnej rady č. 126/1985 Zb. o požiarnej ochrane v znení neskorších predpisov sa uznieslo na tomto všeobecne záväznom nariadení:

Čl. I
Všeobecne záväzné nariadenie hlavného mesta Slovenskej republiky Bratislavy č. 3/1992, ktorým sa vydáva Požiarny poriadok hlavného mesta Slovenskej republiky Bratislavy sa mení a dopĺňa takto:
Za § 11 sa vkladá § 11a, ktorý vrátane nadpisu znie:

„§ 11a
Povinnosti fyzických osôb v čase zvýšeného nebezpečenstva vzniku požiarov
Fyzická osoba nesmie v čase zvýšeného nebezpečenstva vzniku požiarov, najmä v jarnom období a období dlhotrvajúceho suchého počasia:
a)	zakladať otvorené ohne v prírode, najmä v parkoch, lesoparkoch s výnimkou miest na to určených,
b)	vypaľovať trávu a burinu, spaľovať odpad na verejných priestranstvách v okolí záhradkárskych a chatových osád.“.

Čl. II
Toto všeobecne záväzné nariadenie nadobúda účinnosť 20. júla 1996.

Peter Kresánek v. r.
primátor